بسم الله والحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل عقدة من لساني يفقهوا قوله يقول النبي صلى الله عليه وسلم ما اجتمع قوم في بيت من بيوت الله
يتلون كتاب الله ويتدارسونه فيما بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده وقال صلى الله عليه وسلم ما اجتمع قوم يذكرون الله الا ونادى مناد من السماء ان قوم مغفورا لكم
قد بدلت سيئاتكم حسنات. وقال صلى الله عليه وسلم من سلك طريقا يلتمس فيه علما سهل الله له به طريقا الى الجنة تم ان شاء الله الدرس الرابع في سلسلة شرح حديس توبة سيدنا كعب بن مالك رضي الله عنه
وقفنا في في المجلس اللي فات عند قول سيدنا كعب قال فطفقت اذا خرجت في الناس بعد خروج رسول الله صلى الله عليه وسلم يحزنني اني لا ارى لي اسوة. الا رجلا
مغموصا عليه في النفاق او رجلا ممن عذر الله تعالى من الضعفاء ولم يذكرني رسول الله صلى الله عليه وسلم حتى بلغ تبوك فقال وهو جالس في القوم بتبوك ما فعل كعب بن مالك
فقال رجل من بني سلمة او بني سلمة يا رسول الله حبسه برداه والنظر في عطفيه فقال له معاذ بن جبل رضي الله عنه بئس ما قلت والله يا رسول الله ما علمنا عليه الا خيرا
فسكت رسول الله صلى الله عليه وسلم وقفنا عند الفقرة دي في الدرس اللي فات قلنا ان بعد خروج النبي صلى الله عليه وسلم والصحابة القتال في تبوك سيدنا كعب وسيدنا هلال ابن امية ومرارة ابن ربيعة تخلفوا عن الغزوة
فسيدنا كعب يقول فطفقت اغدو اغدو ازا ازا خرجت في الناس بعد خروج رسول الله لا يحزنني اني لا ارى لي اسوة وقلنا ان هو خرج فكان مين اللي متبقي في المدينة؟ النساء والاطفال المعزورين اصحاب الاعزار والمنافقين الا رجلا مغموصا عليه في النفاق
مشاعر سيدنا كعب الحزن ان هو موجود في وسط البيئة دي ان هو ازاي انا ابقى موجود في وسط المنافقين دول؟ قال الا رجلا مغموصا عليه في النفاق او رجلا ممن عذر الله تعالى
قال كعب ولم يذكرني رسول الله صلى الله عليه وسلم حتى بلغ تبوك وقلنا ان الجيش كان عدده كم؟ تلاتين الف فتخيل تلاتين الف مقاتل النبي عليه الصلاة والسلام اول لما وصل تبوك
قال لهم هو فين كعب؟ قال ما فعل كعب بن مالك فقال رجل من بني سلمة وبني سلمة بني سلمة دول ايه قوم سيدنا كعب اصل يعني واحد قريب سيدنا كعب
قال يا رسول الله شغله برداه والنظر في عطفيه. قال له كعب ده مش بتاع آآ غزو وبتاع وبهدلة وحر وكده. قال ده راجل راجل بيلبس ايه راجل بيلبس لبس شيك كده
وله هندام وعنده كده عضلات ومجانص فان شغله برداه والنظر في عطفيه بيقعد كده يبص ايه على نفسه كده فده مش بتاع حر وبهدلة يعني الراجل ده قريب سيدنا كعب
فقال معاذ بن جبل رضي الله عنه اسكت بئس ما قلت والله يا رسول الله ما علمنا عليه الا خير فسكت النبي صلى الله عليه وسلم تقف عند الفقرة دي من حديس معلق
على قال رجل من بني سلمة اول حاجة سيدنا كعب ما قالش اسم الراجل وده يا جماعة ادب عالي جدا يعني سيدنا كعب نزل فيه ايات في سورة التوبة وربنا سبحانه وتعالى قال لقد تاب الله على النبي آآ والمهاجرين والانصار الذين اتبعوه في ساعة العسرة قال وبعدها وعلى الثلاثة الذين خلفوا
ماشي؟ منهم سيدنا كعب فنزلت ايات ربنا قال يا ايها الذين امنوا اتقوا الله وكونوا ايه؟ مع الصادقين فسيدنا كعب آآ له منزلة عالية وله درجة عالية. ونزل فيه قرآن
فتخيل كده وهو بيحكي الحديس او مسلا بعد لما نزل فيه الايات يروح بقى للي كان بيتكلم عنه. انت بقى اللي كنت بتقول علي ان انا شغله اهبر ده والنظر في عطفيه. انا بقى نزل فيها قرآن
سيدنا كعب لما تكلم عن الراجل ما قلش ايه؟ ما قلش اسمه قال رجل من بني سلم لكن لما جه يتكلم عن في في موضع المدح قال ايه؟ قال معاذ ابن جبل
ده ادب عالي جدا ان الفائدة الفائدة هنا ان ايه قيمة ان سيدنا كعب يتكلم عن الراجل هو خلاص تجاوز الامر قال رجل من بني سلمة خلاص عدى الموضوع آآ يتغافل
ان ما فيش فايدة ان هو يفضح الانسان ده هذا معنى مهم ان انت تستر الرجل بتاع بني سلمة ده احيانا بنتعامل بنفس الاخلاق دي مع بعض. ممكن انت يبقى واحد صاحبك فيه عيب معين
او فيه خلق سيء او انت عارف عنه زنب هو بيعمله فتنتهز اي فرصة علشان تتكلم عنه او تنتقص من اه مع ان الكلام اللي الراجل ده قاله في حد زاته مش مش مش في مش زنب. يعني لما لما انسان يمدح بحسن الثياب والهندام والجسم القوي. ده اصلا ايه
ده مش مزموم لكن لما قالها في موضع بطريق السخرية بقى ده ايه بعد ذنب بقت غيبة ماشي؟ فالفايدة الاولى ان الانسان يستر ان انت لو لقيت انسان استره يعني حتى في حديث الرجل الزاني آآ قصة سيدنا ماعز رضي الله عنه
قال عمر للرجل قال هلا سترته بثوبك قال له يا اخي كنت استره فالاصل انت تستر الناس ما يبقاش اول لما تكتشف حاجة عن صاحبك ان انت على طول تروح ايه؟ تفضح على طول
فلان عمل كزا مش عارف فلان انت مش عارف حاجة انت ما تعرفش بيعمل ايه ده فلانة كزا هتلاقيه دايما ايه بيفضح بيهتك ستر الناس ماشي الفائدة التانية ان الراجل ده اغتاب سيدنا كعب
اغتاب سيدنا كعب والغيبة يا جماعة من من الذنوب اللي هي بقت ايه؟ في وسط المسلمين حاجة كده ايه بقت حاجة عادي كده زي زي الفاكهة كده بتاعة المجالس يعني. يعني انت في البيت عندك فاكهة وفاكهة المجالس في البيت الغيبة الغيبة والنميمة. ده العادي
حتى في في وسط الملتزمين. يعني في وسط الناس المتدينين الغيبة دي حاجة ايه حاجة عادي جدا ان هو بيتكلم على حد وهل الغيبة من الكبائر يعني الغيبة زنب عادي ولا كبيرة من الكبائر
كبيرة من الكبائر الغيبة من اكبر الزنوب الغيبة من اكبر الذنوب فالربا اصلا من اكبر الكبائر. من كبائر الذنوب زي ما هنتكلم دلوقتي لكن خليني قبل ما اتكلم عن الرضا نقول
يعني ايه ربا؟ يعني ايه قصدي آآ الغيبة الغيبة من كبائر الذنوب. يعني ايه غيبة؟ ايه تعريف الغيبة؟ النبي عليه الصلاة والسلام قال تعريف قال صلى الله عليه وسلم اتدرون ما الغيبة
قالوا الله ورسوله اعلم. قال ذكرك اخاك بما يكره ذكرك اخاك ايه؟ بما يكره. بما يكره قالوا يا رسول الله ارأيت ان كان في اخي ما اقول يعني انا زكرت
ان هو مسلا بخيل او هو مسلا اه اه بيعمل ما بيصليش مسلا او ان هو سيء الخلق او ان في معصية في السر بيعملها او ان هو مسلا تخين
اي عيب في في في الظاهر في الخلق بتاع الانسان او في الاخلاق بتاعته او في الدين انا زكرت العب ده. ذكرك اخاك بما يكره فقالوا ارأيت ان كان في اخي ما اقول
يعني هو فعلا كده هو فعلا بخيل هو فعلا رخم هو فعلا دمه تقيل انا قلت حاجة هي اصلا ايه؟ موجودة في موجودة فيه قال ان كان فيه ما تقول فقد ايه
فقد اغتبت وان لم يكن فيه فقد بهت البهتان ده بقى ايه؟ البهتان اعظم من اعظم الغيبة. البهتان فيه غيبة وفيه افتراء كمان ان هو بيفتري عليه حاجة مش موجودة فيه. قال ان كان فيه ما تقول فقد ايه؟ اغتبته. وان لم
فيه فقد بهته. فالضابط هنا ايه ايه ايه الميزان اللي نوزن دي غيبة ولا لأ؟ ذكرك اخاك ايه؟ بما يكره. الكلام ده هي غيبة يعني هو الشخص ده مش موجود
الشخص ده مش موجود. لو هو سمع الكلام ده هيفرح ولا هيتضايق لو هيكره الكلام ده يبقى دي غيبة تلاقي واحد يقول لك انا بقول له الكلام ده في وشه
لو انت بتقول له الكلام ده في وشه ده ده سب دي بجاحة. يعني لو انت بتقول له الكلام ده في وشه دي دي حاجة تانية لكن ده مش معنى ان انت تقدر تقول له الكلام ده في وشه ان ده ايه
لما قلتها في ضهره ان دي مش غيبة. ماشي؟ فاهمين النقطة دي طيب ايه ايه الاسباب اللي بتدفع الانسان ان هو يغتال؟ دي دي نقطة مهمة. ده اول اول نقطة ان انت عايز تزهر للناس ان انت ايه؟ احسن
احسن فده ممكن يزهر ازاي؟ عن طريق ان انا اقول ان فلان اقل مني فانتقاص الشخص وكأن ده يعني بعض العلماء قالوا ان الغيبة فيها كبر دفين. ان انت عندك كبر عايز ان انت تظهر ان انت احسن فبتعمل ايه
فبتقلل بتقلل من افكاره تقلل ده ما فهمش حاجة. ده ما عندوش فكرة. ده اصلا اه اه متخلف جاهل فعشان انت تزهر ان انت انت اللي فاهم وانت اللي اعلى بتعمل ايه؟ تنتقص من شخص
فده من دوافع الغيبة. جزاك الله خيرا. ايه كمان؟ ممكن اكون انا كاره الشخص ده اصلا ممكن اصلا ان قال تعالى آآ آآ فلا يجرمنكم شنآن قوم على الا تعدلوا
آآ شنقان يعني بغض لا يجرمنكم يعني لا يحملنكم بغض قوم على الا تعدلوا اعدلوا هو اقرب للتقوى فالانسان احيانا من بيكره انسان فيغتابه بغض الانسان. ايه كمان؟ من دوافع الغيبة. الغضب
الغضب. بيقول اي حاجة ده بنوقع جميل جزاك الله خيرا ايه كمان؟ احنا غيران منه شايف انه اعلى مني فانا ولا اقل منه عشان بحس ان انا يبقى يبقى منبع
الغيبة ممكن يكون من ايه؟ من الغيرة اللي جاية منين من حقد حسد يعني انت شايف ان فلان ده احسن منك فاول لما حد يجيب سيرته قدامك يحصل زي نوع كده ايه
بتتغاظ فعايز تنتقص منه ليه؟ لان انت اصلا شايف ان هو احسن منك فانت بتحسده. بتحقد عليه. فيكون ده دافع من دوافع الغيبة. ايه كمان؟ ها؟ اقرأ في الكلام نعم؟ كلام كتير يعني. الكلام الكتير. قصدك الاستطالة في اللغو ممكن يفتح ابواب الغيبة
ماشي ها نفسها. فراغ ماشي ها اني اكون عايز ابقى اكون اقرب للشخص اللي انا بحدسه ده من التاني. يعني انا عايز مسلا ابقى اقرب لك من عمرك مسلا اقعد بقول
العلماء قالوا ان دي اسمها مجاملة الاصحاب. غيبة المجاملة. آآ شيخ الاسلام آآ ابن تيمية قال ان بعض الناس بعض الناس يجلس في مجلس يسمع الغيبة وهو يعلم ان يعني الرجل المذكور ده اصلا هو بريء من الكلام ده
ولكن بيقعد يسمع ليه مجاملة هو قاعد بيسمع علشان لو هو قطع الكلام او قال لهم يا جماعة لا ما ينفعش ورد غيبة الراجل ده هيزهر ايه؟ ما هو بيحبه
ان هو لأ ان هو شخص مسلا يعني رخم ولا متزمت ولا متشدد فبيقبل ان هو يشترك معهم في الغيبة عشان ايه مجاملة علشان يكسب ودهم لان الغيبة شهوة يعني زكر كلام الكلام عن الناس زي ايه
زي الشوي عشان كده النبي عليه الصلاة والسلام قال من يضمن لي ما بين لحييه وما بين فخذيه اضمن له الجنة ما بين لحييه اللي هو ايه؟ اللسان وبين فخذيه الفرج
يبقى اللي يمسك لسانه ويحفظ الفرج اضمن له ايه؟ الجنة. فزي ما الزنا شهوة الكلام ده ايه شهو انت وانت قاعد كده تحب ان انت ايه فاكهة القعدة هنقطع في مين
يوم واحد محطوط كده على على المسرح ويفضلوا ايه شغالين عليه سواء موجود او مش موجود فمن من فاكهة المجالس بتاعة اغلبنا اه الغيبة والاستهزاء والسخرية والنميمة. ماشي؟ طب ايه الفرق بين الغيبة والنميمة؟ خلينا نضرب مسال. فلان مسلا يعني مسلا فلان اغتاب شخص
قدام واحد يعني انا زيت قاعد مع عبيد قال له ايه ده محمدين ده غبي ماشي؟ فراح عبيد رايح لمحمدين قال له ده زيد بيقول عليك انت غبي. فراح قايل له ايه؟ ده انا كنت قاعد معه وقال عليك ان انت غبي. دي اسمها نميمة
ان انا اخد الكلام. انقل الكلام الغيبة اروح للشخص المغتاب الشخص اللي هو الايه المجني عليه يعني اروح اقول له ايه؟ فلان ده قال عليك الكسل. قال عليك كزا والنميمة اشد اشد من الغيبة
لان هي بتجمع بين الاتنين. اول حاجة بتجمع بين الغيبة وتجمع النميمة ان هي بتوغل الصدور. ممكن كلمة تنقلها لشخص تعمل فتنة وعداوة بين الناس توصل للدم خناقات ومشاكل ده فلان قال عليك كذا
عشان كده النبي عليه الصلاة والسلام قال لا يدخل الجنة قتات قتات اللي هو ايه؟ النمام. نمام وقال صلى الله عليه وسلم او حديث ابي هريرة اظن مر بقبرين فقال انهما لا يعذبان
وما يعذبان في كبير بلى انه لكبير. يعني وما يعذبان في كبير يعني ايه يعني هم كانوا يظنوا ان الذنب ده عادي. ماشي او او كان سهل ان هم يتركوا الزنب ده
يعني وما يعذبان في كبير يعني اما ان الذنب ده كان في نزرهم ان هو حاجة يعني عادي يعني او ان هو كان سهل ان هم يتركوه قال بلى انه ايه؟ انه لكبير
تأكيدا على ان الغيبة من الكبائر قال اما احدهما فكان لا يستبرئ من بوله. بيعمل آآ بيتبول وبعدين لا يتطهر من البول يخلص كده رايح فين يا عمرو انت؟ طب آآ ما تغسلش ايدك ما غسلش اي حاجة كده ولا اتوضيت ولا اي حاجة
خالص كده طب هتصلي ازاي؟ هو دخل كده وخلاص ده ده اصلا سبب من اسباب عزيمة وبعض كتير من الشباب بيعمل كده للاسف بيتهاون في الامر انت اصلا كده ماشي مش طاهر فانت لو عايز تصلي مش هتعرف تصلي
فمعنى كده ان هو اصلا ما بيصليش يعني معنى كده ان هو لا يتطهر من البول معنى كده ان هو ايه اه النبي عليه الصلاة والسلام قال الطهور شطر الايمان شطر الايمان
فده الطهور ده البوابة اللي انت بتدخل منها على الصلاة. فتخيل انسان ماشي طول اليوم مش طاهر اصلا ماشي قال اما احدهما فكان لا يستبرئ من بوله واما الاخر فكان يمشي بين الناس بالنميمة
يمشي بين الناس بالنميمة فالغيبة والنميمة من اسباب عزاب القبر الانسان يعذب في القبر انهما ليعذبان فثبت عزاب القبر الايه الانسان النمام في رواية جديدة. يبقى احنا قلنا كده اسباب زي مسلا زيزو قال لنا ان واحد عايز اه يزهر ان هو بشكل افضل فبينتقص من الناس. او الحسد بيحصل
الانسان فبيغتابه او كتر اللغو ده ممكن يدخلك في الغيبة او ايه كمان؟ تمام. قلنا المجاملة في واحد مسلا يعني في عيب معين وانا واحد صاحبي لقيته بدأ منه فانا حابب احذره مسلا من عيلتي او كده. جميل جدا دي هنتكلم عنها. ماشي. يعني في الاخر في حاجات هنتكلم ايه الحاجات اللي دي احنا بنقول
قلها ممكن يبقى فيها قدح للشخص لكن دي مش غيبة ماشي هنتكلم عن ست صفات ممكن انت تتكلم عن حد لكن ما تبقاش غيبة تمام برضو دافع من دوافع الغيبة
دافع من دوافع الغيبة هو سوء الزن ربنا سبحانه وتعالى قال يا ايها الذين امنوا اجتنبوا كثيرا من الظن ان بعض الظن اثم ولا تجسسوا. تجسسوا ولا يغتب بعضكم بعضا. ايحب احدكم ان يأكل لحم اخيه ميتا فكرهتموه
بعدين الاية ختام الاية ايه؟ واتقوا الله. واتقوا الله واتقوا الله ليه سوء الظن زريع الغيبة يعني الانسان يشوف الاية ماشية بالتسلسل ازاي في البداية النهي عن سوء الزن. اجتنبوا كثيرا من الظن. انت هتثير الظن بايه؟ بانسان. لا ده هو يقصد كذا. او ده هو نيته كذا او هو بتسيء الظن
انسان فعشان تتأكد من سوء الزن ده تعمل ايه هتتجسس هتتجسس. بعد ما تتجسس خلاص تثبت مسلا من الامر هتبتدي شفتوا فلان ده انا اكتشفت ان هو بيعمل كزا تغتاب
فسوء الظن زريعة الايه للغيبة طول الزن ده رياء الاصل ان انت تحسن الزن بالناس الاصل ان انت تحسن الزن بالناس ان انت ما تقولش فلان ده هو نيته كذا ده هو يقصد كذا
قال هلا شققت عن صدره لما قال والله ما ما قالها الا خيفة. اه سيدنا اه اسامة ابن زيد لما قتل الرجل قال يا اسامة اقتلته بعد ان قال لا اله الا الله
قال والله قالها خيفة مخافة الموت قال هل شققت عن صدري؟ شقيت صدره وعرفته ولا ايه؟ قال ما تفعل يوم القيامة بلا اله الا الله وقال فما زال يكررها حتى يعني تمنيت اني لم اكن اسلمت قبل اليوم. سوء الزن ده اصلا هو اللي بيدفعك للكلام
خلاص الانسان يحسن الزن بالناس يحسن الظن بالناس. فقلنا دي دوافع الغيبة. ماشي؟ اول حاجة خطورة الانسان يغتاب زي ما قلنا ان الغيبة سبب في عذاب القبر وقلنا ذكر الحديس. تاني حاجة اه قلنا حديس ان الغيبة اشد من
الربا ان اربى الربا استطالة المرء استطالة المرء في عرض اخيه ماشي تالت حاجة الغيبة يا جماعة بتهدم الحسنات بتاعتك بتهدم دينك يعني تخيل واحد كده ماشي شايل شوال والشوال ده مخروم وقاعد يحط فيه ايه
حط فيه آآ اكل وشرب ومش عارف ايه وبتاع وفي الاخر في اخر يوم بيمشي يبص بيلاقي الشوال ايه؟ فاضي اللي بيغتاب واللي بيزكر الناس بسوء هو عامل كده بالزبط
عامل كده بالزبط النبي عليه الصلاة والسلام قال اتدرون من المفلس قالوا يا رسول الله المفلس فينا من لا درهم له ولا متاع. معهوش فلوس قال المفلس من امتي من يأتي يوم القيامة يعني بصلاة وصيام وزكاة يجي باعمال صالحة يعني
يأتي وقد سب هذا وشتم هزا وسفك دم هزا واخذ مال هذا فيأخذ هذا من حسناته وهذا من حسناته حتى ان فنيت حسناته اخذ من سيئاتهم فطرحت عليه ثم القي في النار
ان ان في انت لما تغتاب حد لما تختار حد ده يقف يوم القيامة يقول لك انت زكرتني بسوء هات هاخد ايه؟ طب ما تزعلش معلش لا ما فيش معلش
معلش هنا يوم القيامة فيه حسنات وسيئات معك حسنات ياخد من حسناتك ما عكش حسنات؟ انا معي سيئات خد من سيئاتي متخيل طب تخيل بقى لو واحد قعد بقى ايه اغتاب تلاتة اربعة خمسة في اليوم مسلا
فيجي يوم القيامة يتفاجأ ان هو بيعمل اعمال صالحة كتير جدا في الدنيا ماشي؟ يتفاجأ ان فلان ده واقف معه على القنطرة قاعد ياخد من حسناته. وده قاعد يدي له السيئات. تخيل! كان الامام الغزالي يقول مثل المغتاب كمثل
اه رجل اه اتى بمنجنيب عارفين المنجنيق؟ ماشي وجعل يضرب به يعني البيت يمينا وشمالا وشرقا وغربا كأن انت لك بيت كده ماشي؟ وقعدت تضرب البيت ده ايه؟ يمين وشمال قاعد بتدغدغ الحيطان كلها
كأن انت واحدة بتقول لأ لأ ده الحسنات دي مش عايزها فبتدغدغ عشان كده كان بعض السلف لما يزكروا ان فلان اغتابك يرسل له هدية يقول له انا بس بلغني ان انت اغتبتني فانا ايه
بشكرك على الحسنات اللي انت اديتها لي فانا ايه ابعت لك هدية تمتع بالهدية دي في الدنيا وانا اتمتع بحسناتك في يوم القيامة فالغيبة تهدم حسنات الانسان تاني محاسبة الامساك
رابع حاجة حديس بصراحة خطير جدا في الغيبة. احيانا احيانا بيبقى في غيبة كده ايه آآ عارف مش شرط ان انت تتكلم شرط انت تتكلمي يعني ممكن بالاشارة كده آآ حركة
بس الحركة دي متعارف عليها ان هي ايه غيبة اسمع الحديس ده السيدة عائشة رضي الله عنها قالت للنبي صلى الله عليه وسلم حسبك من صفية انها كذا بس شاورت كده ان هي ايه؟ قصيرة يعني
حسبك من صفية انها كزا قصيرة يعني قال لقد قلت كلمة لو مزجت بماء البحر لمزجته لو لقد قلت كلمة لو مزجت بماء البحر يعني لو الكلمة دي اتمزجت بمية البحر لمزجته يعني لو غيرت طعم الماية وريحة الماية
البحر هنا مقصود به ايه؟ الماية اللي موجودة اصلا على على الكرة الارضية كلها. يعني لما يطلق كلمة البحر مبسوط بها ايه كله متخيل كلمة بس لقد قلت كلمة لو مزجت بماء البحر لمزجته
وقال صلى الله عليه وسلم ان العبد ليتكلم بالكلمة من سخط الله لا يلقي لها بالا قال كلمة فلان الشيخ فلان ده كزا وفلان ده مش عارف ايه لا يلقي لها بال يتكلم بالكلمة
فلان ده عمل كزا او يفضح حد او يتكلم عن واحدة يقزف مسلا محصنة دي عملت كده لا يلقي لها بالا فيهوي بالكلمة دي فيهوي بها في النار سبعين خريفا
كلمة وان العبد ليتكلم بالكلمة من رضا الله او من رضوان الله لا يلقي لها بالا فيرفع بها في الجنة ما شاء الله كلم كلمة بس فخطورة الكلمة عشان كده سيدنا معاذ في حديث طويل قال يا نبي الله وانا لمؤاخذون بما نتكلم به؟ النبي قال له كف عليك هذا اخذ بلسانه وقال كف
عليك هذا قال وانا لمؤاخذون بما هو انا بتحاسب على الكلام؟ قال ثكلتك امك يا معاذ. وهل يكب الناس في النار على وجوههم الا حصائد السنتهم قال له هي هو في حاجة اصلا بتدخلنا النار غير ده حصائد اللسان ده
عشان كده كان سيدنا ابو بكر كان عمر يدخل على ابي بكر رضي الله عنه اليه ايه ماسك لسانه كده ويقول ان هذا اوردني الموارد ان هذا اوردني الموت. فتخيل لما سيدنا ابو بكر بيقول كده. لزلك كان في
اوراد الموارد يعني هيوديني في داهية يعني. اوردني الموارد. يعني ده هيدخلني النار لذلك كان في الحديث ان كل كل الجوارح تكفر اللسان في بدايته تكفر اللسان يعني تتذلل وتتوسل اللسان في بداية اليوم انت احنا
آآ بك نعزب انت لو انت اتكلمت لو احسنت احنا آآ تمام وراك. هتسيء احنا نعذب بسببك فالجوارح كلها تتوسل اللسان في بداية اليوم بس الحجم ده فالانسان يحزر من خطورة الكلمة كلام. وقال لقد قلت كلمة لو مزجت بماء البحر. طب هي قالت ايه للسيدة عائشة
شاور فالنبي عليه الصلاة والسلام سمى دي ايه؟ الاشارة دي ايه كلمة يعني انت ممكن تبقى واقف مع مع واحد كده بس وتشاور بس كده ايه واحد جه فالشخص ده انتم بتحفلوا عليه بتقوموا بس ايه
صاحبك جامد. الحركة دي بس كده. دي ايه؟ دي غيبة. الحركة دي بس كده غيبة ليه؟ لان انت آآ ده متعارف ان دي فيها ايه؟ انتقاص من الشخص ده. ماشي؟ قلنا السبب برضو من من خطورة الغيبة
حاجة اسمها ايه الغيبة الخفية غيبة ايه الناس المتدينين. ماشي؟ تقعد كده ايه يجوا يتكلموا على حد يقول لك فلان ربنا يهديه ابص ربنا يهدينا واخد بالك ربنا يهدينا ربنا يهدينا دي ايه؟ يعني او مسلا ايه
ادعي له هو بيغلف ايه؟ بيغلفها باطار ديني. بيغلفها باطار ديني ماشي؟ لكن دي في الاصل ايه؟ غيبة انتقاص. يعني انت مجرد ما انت قلت بلاش بلاش مش عايزين نغتاب حد. انت اصلا كده خلاص انت آآ مش عايزين نختار حد يبقى معنى كده
في ايه؟ في كلام وحش في بلاوي سودا انت مش عايز تقولها. فنحزر من النوع ده وده منتشر جدا فلان لا لا لا بقول لك ايه انا عندي شوية حسنات وخايف عليهم مش عايزين نتكلم. اه اهو مسلا البنات يفضلوا قاعدين نص ساعة التليفون
بيتكلموا على مسلا على واحدة صاحبتهم ولا بيتكلموا على واحدة بتتكلم على جوزها ولا بعد ما تخلص؟ عندنا اولاد تقول لها بصي بقى ايه مش عايزين نتكلم على حد بقى
كفاية كده مش عايزين نجيب سيرة حد او ايه يلا نقول دعاء كفارة المجلس. هو كفارة كفارة المجلس هيعمل ايه ولا ايه؟ يعني هيكفر الشتايم ولا الغيبة ولا النميمة ولا هيكفر ايه بالزبط
الغيبة تحتاج توبة. الغيبة من كبائر الذنوب تحتاج توبة خاصة اتكلم في الاخر بس دي حاجة تانية لو لقيت حد قدامي يقول حاجة عن حد ما اتكلمش عنهم بحاجة تانية صح؟ ما احنا هنتكلم دلوقتي عن رد الغيبة يعني هنتكلم عن انا لو قعدت في مكان وحصل
الغيبة اعمل ايه اعمل ايه؟ فقلنا ان في نوع من انواع الغيبة اللي هي الغيبة الايه؟ الغيبة الخفية. غيبة كده ايه؟ فيها متغلفة جدا فناخد بالنا من النوع دوت. نحضر يا جماعة برضو من مسألة ان احنا تكلمنا في النقطة دي
ان الانسان آآ اللي بيغتاب ده هيبقى فيه مزالم كتير يوم القيامة. لان زي ما انتم عارفين التوبة التوبة لها تلات شروط. لو في حق الله سبحانه وتعالى لها تلات شروط. الاقلاع الاقلاع عن الذنب
والندم والعزم على عدم الرجوع. لكن لو في حق انسان بقى فيه مزلمة ماشي؟ فلو الانسان ما تابش من المزلمة دي في الدنيا وما ردش المزالم هيجي يوم القيامة الانسان ده يقتص منه
ماشي؟ ويوم القيامة هيبقى زي ما بنقول ما فيش فلوس هو هيبقى حسنات وسيئات فممكن الانسان يندم يوم القيامة ان هو كان قاعد كل يوم في الجامعة ولا في الشغل ولا قاعد بيتكلم على الناس مش واخد باله. يعني انت لو حطيت لجنبك كده ريكورد
كده وقعدت شغلت طول اليوم وقعدت تسمع اخر اليوم انت كنت بتقول ايه هتلاقي حاجات حلوة يعني هتلاقي شتايم وسب وغيبة ونميمة وكل اللي نفسك فيه يعني فده خطر جدا
القرآن لما لما شبه الغيبة شبهها بمسال منفر جدا في الاية قال تعالى ولا يغتب بعضكم بعضا ايحب احدكم ان يأكل لحم اخيه ميتا يعني تخيل كده ان انسان ميت
آآ اخوك او اخوك في الاسلام واتقدم لك كده ميت وانت بيقول لك ايه؟ كل. اي انسانة فكرهتموه. ما حدش هيتحمل ده. طب ليه شبه الغيبة ان انت تغتاب انسان بأكل لحم الميت اولا هو المغتاب ده اصلا مش موجود. هو غيبة يعني هو الكلام اللي انت بتتكلم في ضهره
ماشي؟ فهو مش موجود فمش عارف يدافع عن نفسه يعني انت ممكن تذكر فيه اشياء وهو مش عارف يرد فكأنه كالميت بالظبط كده. ماشي؟ فده اسمه اكل لحم الميت تخيل تشبها بايه؟ كأن واحد بياكل لحمة ميت
كلنا يا عم والله العزيم بنقع في الغيبة والله. ربنا يعفو عنا والله. طيب ازاي بقى انا دلوقتي لو واحد بيغتاب علاج الغيبة ايه ايه علاج الغيبة طب ايه كفارة الغيبة؟ يعني انا دلوقتي اغتبت شخص اعمل ايه؟ تعتزر له. يعني رح تستحل منه. ماشي. هو هو على على خلاف بين اهل العلم. جزاه الله خيرا. يعني خلاف
هل ان الانسان يستحل منه؟ يعني انت اغتبت شخص فتروح تقول له يا فلان انا اغتبتك فايه فاحلني فيقولوا خلاص ده انت في حلم خلاص انا مسامحك يعني ماشي؟ لو انت تعلم ان ده اصل
لو انت تعلم ان الشخص هيتقبل ده اعمل كده لو انت تعلم ان شخص هيقبل منك ان انت تقول له وده مش هيزود المفسدة ومش مش هيوغل صدره عليك اكتر مش هيتضايق منك
آآ اعمل ده لو انت شايف انت لما تروح تقول له هيتضايق خلاص ما تروحش. تستغفر للشخص وتدعي له وتتصدق عنه تجتهد في الاعمال الصالحة ده يدخل في باب بقى ان الحسنات يذهبن السيئات. ان الحسنات يذهبن السيئات
طب لو انا كنت قاعد في مجلس ومسلا اه جابوا سيرة فلان فقلت لهم فلان ده وقعدت ايه قطعت فيه. من اه التوبة من الغيبة في النوع ده ان انت لو انت قادر تقعد في
المجلس وتذكر محاسن الشخص بس مش هينفع بعد ما انت هو مسلا شخص كزاب فانت قلت فلان كزاب فمش هينفع ترجع تقول لا فلان مش كزاب وهو كزاب هترجع تذكر محاسن موجودة فيه. هترجع تذكر محاسن موجودة في الشخص. هتقول والله ده ايه آآ فلان مسلا ده هو آآ كريم
امه ده مسلا ده والله جدع وشهم هتزكر فيه محاسن موجودة فيه ماشي فده برضو من باب ان الحسنات يذهبن السيئات لكن الاصل ان ان الزنوب اللي متعلقة بالبشر خطيرة
سير النبي عليه الصلاة والسلام قال كل المسلم على المسلم حرام دمه وماله وعرضه. طب ازاي الانسان يتخلص من الداء ده؟ يعني في ناس هو مش عايز يرتاب وبعدين كل شوية بيقع في الغيبة غصب عنه. ازاي يتخلص من الداء ده
ها ايه رأيكم كده؟ نبعد عن بيت المعتصمين يبعد عن البيئة يعني ما يقعدش في المجالس اللي فيها غيبة. اللي بتشجع الغيبة. ماشي. الزكر. اللسان يا جماعة اللي بيتعود على الزكر الله على الزكر وعلى قراءة
القرآن وعالكلام بالطيب ده آآ قلما لما بيعرف يغتاب شخص ما هو اصلا اللسان اللي اتعود على الذكر ده ما يستحملش ان هو يقعد يجيب في سيرة فلان وفلان قال تعالى قد افلح المؤمنون
صفاتهم ايه؟ من ضمن الصفات والذين هم عن الايه؟ عن اللغو المعارضون. ان ده اصلا اي كلام فيه لغو وكلام باطل هو ايه ده اسر على الكلام ده ما يقعدش يفتح مجال للكلام على فلان وفلان عمل وفلان ما تفتحش اصلا الحوار ده. حديس
بصراحة لو الانسان يطبق الحديس ده في حياته هيرتاح قال رسول الله صلى الله عليه وسلم من كان يؤمن بالله واليوم الاخر فليقل خيرا او ليصمت. حديس الكلام سهل يعني ان احنا نقول الحديس سهل. لكن التطبيق ده فعلا صعب جدا
ان انت تحسب الكلام الكلمة اللي انت هتقولها ليكن خيرا يعني انا الكلمة اللي هقولها دي خير خيرا يعني ايه؟ خيرا اما بالذكر ان هو يذكر ربنا سبحانه وتعالى بسواء
زكر او دعوة الى الله او قراءة القرآن ايا كان نوع الزكر او خيرا ان هو يقعد في مش هيصمد بقى مش هيفضل قاعد في المجال الساكت فالناس تتفصل منه يعني. لأ خيرا هنا ممكن يتكلم كلام مباح تأليفا لقلوب الناس
يعني يقعد يهزر مع الناس بس مش هزار ان هو يكزب كمان في الهزار لان الكزب في الهزار النبي عليه الصلاة والسلام قال اه ويل لمن يحدث الناس فيكذب اه ليضحكهم
ويل له ثم ويل له ان ان واحد بيهزر مع الناس فبيقعد ايه يألف بقى حوارات وقصص ومش عارف وبتاع عشان يضحك الناس. والنكت بقى اه يقول نكت ماشي؟ فالاصل ان فليقل خيرا
يعني تكلم بخير او ليصم. الصمت اللي بيسكت ده بينجو سلامة بيسلم. اقعد ساكت. مش لاقي حاجة خير تقولها اقعد ساكت مش لازم كل حاجة تدلو بدلوك فيها وتقوم ايه تحط التاتش بتاعك
الكلام ده لما تستحضر ان في ملايكة بتسجل قال تعالى ولقد خلقنا الانسان ونعلم ما توسوس به نفسه ونحن اقرب اليه من حبل الوريد اذ يتلقى المتلقيان عن اليمين وعن الشمال
قاعد ما يلفظ من قول الا لديه رقيب عتيد كل كلمة قال تعالى ولا تقف ما ليس لك به علم. ان السمع والبصر والفؤاد كله لكن عنه مسئول لا تتكلم فيما ليس لك به علم
اسكت شوية. طب لو انا دلوقتي قاعد في مجلس لو انا في مجلس والناس بتغتاب هعمل ايه؟ ايه اعلى درجة؟ اعلى درجة رد الغيبة زي ما سيدنا معاذ عمل قال بئس ما قلت. قال اسكت بئس ما قلت. والله يا رسول الله ما علمنا عليه الا خيرا
النبي عليه الصلاة والسلام قال من ذب عن عرض اخيه رد الله النار عن وجهه يوم القيامة تخيل انت قاعد في مجلس شخص بيجيبه في سيرته وهو مش موجود اول لما ترد تقول لهم يا جماعة لأ فلان ده انتم ما تتكلمش عليه ما ترتبوش. ده فلان ده فيه كزا وكزا ده انسان كويس ومش عارف. لما ترد عليه كده
من زب عن عرض اخيه هو مش موجود. انت دافعت عنه رد الله النار عن وجهه يوم القيامة. جزاء من جنس العبد ماشي اه اه ده اول ده اعلى درجة. اعلى درجة ان انت
ترد رغيف ما تسكتش ماشي؟ طيب انت عارف ان انت لو رديت الغيبة هيتحفل عليك وانت مش هتتحمل ده هتعمل ايه قم امش تعتزل المكان اللي فيه معصية. ما تقعدش معه. قال تعالى واذا رأيت الذين يخوضون في اياتنا ايه؟ فاعرض عنهم حتى يخوضوا في حديث من غيره
فاما ينسينك الشيطان فلا ايه فلا تقعد بعد الذكر ما تقعدش لقيتهم بيغتبوا وبيمشوا وسيبهم. ما تقعدش عشان تجامل الناس. يعني ما تجاملش الناس على حساب ما تجاملش الناس على حساب حسناتك وسيئاتك. على حساب دينك
مش عشان هم ما يقولوش علي ان انا رخم او ان انا ما هو ممكن باسلوب كويس. يا جماعة طب بس ايه بلاش نتكلم على حد طب آآ دي كده غيبة
طب ده والله ده شخص كويس قول اي كلام مش لازم باسلوب فيه فظاظة يعني كويس آآ تالت حاجة خلاص انت قاعد في مكان مسلا اه وده ده بردو متصور ان انت مسلا في مكان
مش عارف ترد مش عارف ترد خالص ولا عارف تمشي. انت في مكان شغلك مسلا ولقيت مسلا ناس عالمكتب اللي جنبك بيتكلموا المدير بتاعك ولو انت رديت عليه هيبقى ممكن يترتب عليها مفسدة اكبر فمش عارف ترد ولا عارف تسيب المكان وتمشي
ده بقى هنا اقل درجة خالص. لان الانكار بالقلب منه ان انت تسيب المكان وتمشي. لكن هنا انت هتنكر بقلبك انت هتبقى كاره الامر ده وممكن بقى ايه عارفة تسبح تذكر ربنا سبحانه وتعالى خلاص ان انت ايه تنشغل بالذكر. ماشي؟ يبقى دي اقل درجة خالص. اقل درجة. لكن الافضل انسان يسعى ان هو
يغير اه طيب يعني ايه اسئلة كده واجابات وسلم قال ارضى الناس بسخط ايوة اسخط عليه الناس. هم اه ومن اسخط الله رضا الناس اصغر الناس ومن ارضى الله بسقاط الناس رضي الله عنه
ورد عليهم اليسر. احسنت. ممكن واحد مسلا يبقى قاعد في مجلس في الغيبة آآ لو عشان ايه يجاملهم وكده ما يزعلوش مني. اه يألف قلوبهم يحب يجاملهم يعني. هم جزاه الله خيرا جزاه الله خيرا خطاب
آآ معنى مهم جدا جزاك الله خيرا طيب يا جماعة هي اسئلة كده سريعة كده. هل اه لما نقعد نتفرج على ماتش كورة ونتكلم على اللاعيبة؟ دي تعتبر غيبة ولا مش غيبة؟ كبير غيبة
يعني انا بقول فلان ده ما عندوش فكرة انا ما بتكلمش على الشتايم ده فلان ده ابن كزا وابن كزا ده دي قصة تانية خالص. وقسم وحصنات ومش عارف ايه ده قصة تانية
ماشي؟ فلو انت قاعد فرجت تسعين دقيقة على الماتش. نقض في اطار الكورة يعني؟ اه لا اه يعني النقد ده النقد ده هل يعتبر غيبة ولا مش غيبة؟ شايف انه مش غيبة ليه مش غيبة ليه
لو انا مثلا بتفرج على برشلونة مثلا اه. عربيتهم كفار يعني. هل يجوز هل يجوز ان انا اغتاب الكافر لا هو لازم ها احنا بنسأل بجد عشان يعني مسلا في دلوقتي ماتش مسلا الساعة كم؟ الساعة كم عشرة؟ انا سيبك من الاستوري التحليلي
انا ما بتكلمش دلوقتي احنا بنتكلم احنا هننطلق من الوحي مش هننطلق من الواقع لان لو هننطلق من الواقع الدنيا بايظة خالص. ها هو انت قصدك بتتكلم عليه مسلا يقول اللاعب ده غبي او اللاعب ده مسلا آآ
سيبك من ايه الضابط ان اللعيب نفسه لو سمع الكلام ده يكره الكلام يعني انا دلوقتي بلعب فانت قلت ان انا ما عنديش فكرة. او ان انا عويل. او ان انا ما هو دلوقتي انت معتبره نقد. انا دلوقتي انت شخص
تكلمت في في في غيبتي. ماشي؟ انا الكلام ده انا متقبله ولا انا كارهه؟ ما هو الغيبة نقد الشخص في الاخلاق او في الافعال او في الدين بتاعه او في الشكل بتاعه
يعني انا قلت وهو شكله مسلا شكله وحش ماشي او هو تخين او هو قصير او قال حسبك قالت حسبك من صفية انها ايه؟ ما قالتش قصيرة يعني فلو انا لو انا الضابط في الموضوع ده يا جماعة بس عشان يبقى انا دلوقتي قلت مسلا ده فلان ده ما عندوش فكرة. فلان ده اجدع فلان ده مش عارف ايه. فلان ده ما بيعرفش
الشخص نفسه لو سمع الكلام ده هيكره الكلام ده اه هيكره يبقى دي غيبة التعريف الضابط واضح. زكرك اخاك بما يكره بس طب ممكن يكون كلام في العموم ما يأزيش بمشاعر حد بس حد حساس زيادة هو ما هو الشرع الشرع ما بيتعملش كده
لا يعني مسلا ماشي هنرجع لدي هنرجع لدي في العرف بقى اللي شبهها. يعني هل دي تعتبر في عرف الناس تعتبر مسلا خطأ الاصل ايه ان الانسان يسلم من اللغو ده اصلا
يعني الكلام اما لك او عليك اما لك او عليك فليقل خيرا او ليصمت. هترجع بقى للاصول اصول الشرع الذين هم عن اللغو معارضون. كل ده يعتبر ايه من اللغو الماتش خلص هنقعد بقى نحلل كده وفلان ودي اصلا واتخانق مع بعض وندخل نشتم في بعض وتنزل الصورة وهي اصلا باين ان هو
عملها يا عم وخلاص خلاص؟ يعني ما انت بتتفرج على كورة ماشي اتفرج في في اطار المباح بترفه عن نفسك شوية ماشي؟ وخلاص واتفرجت خد الامر وخلاص ما تبقاش بقى ايه قبل ما قبل الماتش وما بعد الماتش ويقعدوا استوديو تحليلي قبل الماتش اربع ساعات وبعد الماتش اربع ساعات ونحلل خلينا
بس يا جماعة في النقطة المهمة هل الكلام عن لعيبة يعتبر غيبة انا شايفه جزء من مصعب الكورة. انت شايفه كده ماشي احنا بنتكلم في الحلال والحرام دلوقتي. تشيل ذنوبهم كلهم. انا بعت انا قبل ما اجي بعت
الشيخ بصراحة سؤال بعت الشيخ لمصطفى العدوي سؤال سألته. فقال لي زكره بقى قلت له هل غيبة الكافر اللعيب لو بتفرج على ماتش لعيب كافر وكتبته لانها عرفت تسأل السؤال ده مسلا حد هيسأل في الدرس. هل تعتبر غيبة؟ فرد عليها قال زكرك اخاك بما يكره
وقال والزين هم عن اللغو معرضون. بعت لي الاتنين دول بس. الكافر الكافر لو مسالم لا تحل الغيرة بتاعته كافر محارب تحل الغيبة بتاعته. انا عندي سؤال الممسلين طيبين. ما هو على هذا فقيس بقى. طيب خلينا نتكلم عن ايه الحاجات اللي
اللي مباح فيها القدح الامام النووي قال والقدح ليس بغيبة في ستة. قال والقدح ليس بغيبة في ستة. متظلم ومعرف ومحذر ومجاهر فسقا ومجاهر فسقا ومستفت ومن طلب الاعانة في ازالة منكره
يعني ايه بقى الكلام ده؟ قال والقدح ليس بغيبة في ستة. القدح ليس بغيبة في مين؟ في ستة. اول واحد متظلم متزلم يعني انسان له مظلمة واحدة مسلا جوزها زلمها
وهتروح تشتكي للقاضي مسلا او للحكم طب هتشتكي لمين القادر على رفع المزلمة مش طب هتكلم صاحبتها في التليفون ده جوزي عمل لي وقال لي ومش عارف ايه وبتاع دي اسمها ايه؟ غيبة
لكن هتشتكي لواحد قادر على رفع المظلمة ديما جليب ماشي؟ يبقى المتظلم اللي هيشتكي الانسان هيحكم الاب مسلا وعنده عيلين واحد غلط في التاني او ظلم التاني فهيروح يشتكي لابوه يقول له فلان عمل لي كزا دي غيبة؟ لا مش غيبة
انه هو متظلم لان هو عليه ضرر ولازم يرفع الضرر ده عن نفسه ماشي؟ عشان ياخد حقه يبقى اول حاجة متظلم. تاني حاجة معرف معرف يعني ايه يعني انا مسلا عايز اوصف لك شخص كان بعض العلماء بعض السلف آآ الاعمش مسلا الاعرج ماشي؟ هو هو
عنده عمش لكن اشتهر بايه؟ بلقب الاعمش فهو لما تقول الاعمش يبقى معروف العالم المعروف الاعمش الاعرج. هنا انت ما بتزموش انت يقول لك فلان انت مسلا فلان اللي هو الطويل ده القصير ده
انت لا تقصد ايه لا تقصد ذم فالمعرف المعرف ده لا تعتبر ايه غيبة فاهمين النقطة دي تالت حاجة آآ آآ متظلم ومعرف ومحذر محذر بقى اللي هي ايه ان انا مسلا زي ما النبي عليه الصلاة والسلام آآ جاءت فاطمة فاطمة بنت قيس للنبي صلى الله عليه وسلم تسأله في آآ
اه رجال تقدموا لخطبته معاوية وابي جهل معاوية بن ابي سفيان فقال اما ابو جهل فلا يضع العصا عن عاتقه او قال فدرب للنساء لا يدعو العصا على عاتقه يعني ايه ما بينزلش العصاية يعني بيضرب. بيرزع. اوفى اه لا يطغى العصا يعني كثير السفر
حياته فيها آآ خشونة او درب للنساء يعني كثيرة ضرب النساء. وكانت فاطمة بنت قيس امرأة مرفهة يعني فقال لها الاولاني ده طبعا ابو جههم لو سمع الكلام ده يكره الكلام ده ولا ايه؟ يكرهه. يكرهه
لكن الموضع ده موضع اه تحذير المستشار مؤتمن. انت مسلا حد اتقدم آآ حد متقدم لواحدة وهو انت عارف الشخص ده وجم سألوك تعرف فلان؟ وفلان ده مسلا عنده عيب خطير مسلا
مسلا كزاب بخيل اه اه بيشرب خمرة بيشرب مخدرات ما بيصليش عيوب مش قديمة وتاب منها لأ حاجات ايه؟ ركز يا خطاب ركزوا شوية يا اخوانا عيوب موجودة فيه ما زالت فيه. اقول عليه ولا ما ولا اكتم؟ لا لازم اقول
واجب علي ان انا احزر لو انا الكلام بتاعي معتبر هيتاخد والناس جاية مستأمناني مستشار ومؤتمن اقول اقول والله مع فلان ده آآ خدوا بالكم لان هو مسلا ما بيصليش
اه فلانة دي مسلا اخلاقها مسلا مش كويسة انا حاول انت لو الامر فيه حاجة هتهتك الستر ما تفصلش. الاولى الستر. لو عرفت توصل الامر بتاعك بشكل فيه نوع من
التعريض يعني مش تعريض آآ آآ تستخدم المعاريض يعني ان انت آآ فاهمين بس القصة دي؟ فلما لما سألت عن آآ ابو جهل قال دراب للنساء قال واما معاوية فصعلوك لا مال له
ضعيف صعلوك يعني فقير يعني مش مش شتيمة يعني. صعلوك يعني فقير. لا. قال انكحي اسامة. اسامة ابن زيد يعني ماشي فدل على فيها نقطة يعني هو رفضت رفض الاتنين او ده فيه كزا انت حرة هل هتقبلي ان هتعيشي مع واحد فقير؟ او واحد حياته صعبة وبيسافر كتير او
قبل النساء هتقبلي ده؟ الامر لك. هل ده كويس؟ آآ عايز رأيي انكحي اسامة. فكرهت ثم قال انكحي اسامة فوافقت طاعة الله ورسوله طب لو واحد مسلا رايح تلفونات فلوس. مم
ونروح اللي سيلف ده راح يسأل واحد يقول له ده ظروفه ايه وكده. فقال له مسلا ده راجل معاملته وحشة. هي نفس نفس الفكرة بالزبط. تحزير. تمام تحزير من امر انت تعلمه من الشخص بامانة المستشار مؤتمن. حتى لو ما حدش سألك تتطوع منك. ده من باب النصح. نعم
بس انت هتتكلم على على القدر بس. يعني ما تزودش ماشي ما تزودش او حتى انت يعني مسلا هتحكي موقف حصل معك انت بس يعني مسلا ايه واحدة مسلا بتتظلم مسلا ده هو عمل لي كزا وكزا وكزا. واصلا كان قال لاخوه لأ انت ما لكيش دعوة هو ما لكيش دعوة بده
مم. انت تحكي المزلمة بتاعتك انت بس ما تتعدد ناس متعددة بقى فاهمني؟ فالموضوع محتاج برضه ايه؟ محتاج تقوى. بالضبط يعني انت انت بتتعامل بالتقوى في الاصل في الامور دي كلها. فقلنا والقدح ليس بغيبة في ستة اه متظلم ومعرف ومحذر
ومجاهر فسقا وجاء الفسق يعني ايه يعني انسان هو مجاهر بالفصل. الفسق هو فسق يعني خرج عن طاعة الله انسان بيجاهر بالفسق بيدعو للمعصية بينشر مسلا الحاد بيضل الناس بينشر ضلالات بينشر بدع
ده واجب مش من اي حد برضه واجب من اهل العلم باسلوب آآ في نوع من الحكمة التحزير من الشخص ده ازا انا وجدت ان الشخص ده له مفسدة على الناس
اه العلماء عدوا ان ده ليس من الغيبة ماشي؟ ومجاهر فسق ماشي. من التحذير برضو في علم الجرح والتعديل عند السلف يقول لك مسلا ايه فلان كذاب في الحديس في علم الحديس فلان آآ سيء الحفظ فلان وضاع
فلان آآ مسلا ايه آآ فاسق مدلس الالفاز دي آآ ده هم عملوها نصحا للامة. يعني هو مش بيقول كده بيتشفى من الشخص. لا هو فعلا لان ده في امانة هينقل عن النبي عليه الصلاة والسلام. فلما واحد
يبقى كزاب وينقل حديس لأ الحديس ده فلان متروك. متروك يعني ايه؟ يعني ما ناخدش منه احاديس. ما ناخدش منه احاديس ماشي؟ طبعا انت ما تستصحبش بقى وتقعد انت ايه تعتبر نفسك عالم من علماء الجرح والتعديل وتقعد فلان فاسق وفلان تبدع فلان وتفسق فلان وفلان كزاب
ده ليه اصلا اسس وقواعد وخلاص والعلماء تكلموا فيها من زمان. تمام. فيعني ايه الاصل انسان يسلم. قال صلى الله عليه وسلم المسلم من سلم الناس من من سلم المسلمون من لسانه ويده. ان الناس تسلم من لسانك
ماشي قال ومجاهر فسق فهمتم مجاهر فسق ايه؟ مجاهر فسق ومجاهر اه فسقا آآ ومستفتم اه جات هند بنت عتبة قالت يا رسول الله ان ابا سفيان رجل شحيح بخيل ما بيدنيش فلوس
افاخذ من مالي تاخد من ماله يعني بدون علمه فهي هنا ذكرت ابو سفيان بايه بالبخل هو هيكره الكلام ده لكن هي بتستفتي هنا في الامر ده هي بتستفتي. بس انا هي عارفة انه بخلقه متعايشة معه. فممكن حد يستفتي مسلا او حد من اهل العلم او المشايخ فهيذكر مسلا ايه
المساوئ. المساوئ بس على على قدر برضو ايه الموضوع له ضوابط مش هيبقى انا بحكي وبحكي لفلان وبكلم فلان لأ ماشي آآ اخر حاجة مستفتن ومن طلب الاعانة في ازالة منكره
طلب الاعانة في ازالة منكر يعني مسلا آآ نضرب لها مثال ايه اه انت اه حد مسلا لو في هيئة مسلا للامر بالمعروف والنهي عن المنكر وانت لقيت مسلا شباب بيشربوا مسلا مخدرات ولا حاجة وعارف ان هم بيقعدوا في مكان
فهتروح تقول لي مسلا اللي هي مسلا ده فلان وفلان وفلان بيقعدوا بيشربوا مخدرات انت بتطلب الاعانة على ازالة منكر. او مسال ابسط مقرب لنا مسلا آآ شخص مسلا انت تعرف لك شخص صاحبك
آآ بيعمل مسلا زنب معين فانت عايز تنصح الشخص ده بطريقة غير مباشرة لان انت انت ما لكش اه ما لكش سلطة عليه او ما فيش مساحة ان هو يقبل منك النصيحة
فانت هتطلب من حد مسلا من ان انت تثق فيه ان هو يساعدك في ازالة المنكر ده على قدر الامكان ما تفصلش بقى يعني ممكن تقول والله انت الاصل فيها ان النية
ربنا سبحانه وتعالى رقيب بعملية الشخص ان انت طالب اصلاح فبتقول له والله يا فلان ده فلان ده عنده مشكلة واحنا ايه عايزين ننصحه فيها طب ممكن انت هنا هنا وبيطلب الاعانة على ازالة ايه؟ المنكر
فدي والله اعلم ما تعتبر ايه من الغيبة لكن برضو بالضوابط بتاعتها ماشي فقلنا دي الضوابط احنا توقفنا كده في المجلس ده عن عن الغيبة عند قول اه كعب قال رجل من بني سلمة يا رسول الله حبسه برداه النظر في عطفيه فقال له معاذ بئس ما قلت
والله يا رسول الله ما علمنا عليه الا خيرا فسكت رسول الله صلى الله عليه وسلم ان شاء الله نكمل في المجلس القادم نعتزر على الاطالة سبحانك اللهم وبحمدك اشهد ان لا اله الا انت استغفرك واتوب اليك. والسلام عليكم ورحمة الله وبركاته